گرجاکھ

گرجاکھ، تحصیل پنڈ دادنخان، ضلع جہلم، پنجاب، پاکستان وچ اک پراݨا آباد تھاں تے قصبا اے۔ ایہنوں جلالپور شریف وی کہیا جاندا اے۔ 

 تریخ 
جلال پور دا جدید نام ملک درویش جنجوعا ولوں ایہدے قدیم نام گرجاکھ دی تبدیلی نال آیا جو شہنشاہ جلال الدین محمد اکبر دے دور وچ شاہی مغل فوج دا اعلا عہدے اُتے فائز جنرل سی۔

کہیا جاندا اے کہ ملک درویش نے گرجاکھ (اپݨی توسیعی سلطنت دا حصہ) دا نام تبدیل کرکے جلال پور رکھݨ دا حکم دِتا، جد شہنشاہ اکبر اوہنوں ملݨ آیا سی۔ ایہ شہنشاہ تے جنجوعا خاندان دے تعلقات دے اعزاز وچ کیتا گیا سی۔ اس مقام اُتے جلال پور، خطے لئی تجارت دا اک اہم مرکز سی۔

اس خطے دی تریخ 326 قبل مسیح دی اے جد سکندر مقدونی تے اوہدیاں فوجاں نے جنگ جہلم توں پہلاں دریائے جہلم دے سجے کنارے اُتے واقع گرجاکھ وچ ڈیرے لائے۔ اس جنگ دے دوران سکندر دا گھوڑا Bucephalus شدید زخمی ہو گیا تے اوہنوں گرجاکھ دے قریب دفن کر دِتا گیا، جِتھے بعد وچ سکندر نے اپݨے گھوڑے دے نام توں Bucephalia نامی شہر بسایا۔

اس قصبے دا ایک قابل ذکر مقام چشتی سلسلے دے ممتاز رہنما پیر سید غلام حیدر علی شاہ دا مزار اے۔ برصغیر دے سب توں مشہور چشتی روحانی پیشوا دے مزار توں ایہی وابستگی اے کہ شریف دا لقب جلال پور دے نال ملا کے بولیا جاندا اے۔ ۔

کھیوڑا نمک دی کان، گرجاکھ توں 37 کلومیٹر مغرب وچ واقع اے۔

گٹھ:ضلع جہلم
گٹھ:پنجاب دے قصبے
گٹھ:پنجاب دے آباد تھاں